Η διαμονή μας στο Fandango ήταν μια αποκάλυψη! Το διαμέρισμα από μόνο του είναι πανέμορφο, με την προσεγμένη ανακαίνιση να το έχει ζωντανέψει και να το έχει κάνει απίστευτα λειτουργικό. Πανέμορφες γωνιές, λεπτομέρειες που τις χαζεύαμε.
Οι χώροι είναι άνετοι, τα δωμάτια μεγάλα, έχει ησυχία πάρα το γεγονός ότι είναι σε κεντρικό σημείο (εξαιρετικό σημείο, παρεμπιπτόντως), που σε συνδυασμό με τα υψηλής ποιότητας στρώματα και μαξιλάρια κοιμηθηκαμε υπέροχα (βασικό). Και πεντακάθαρο.
Ο χώρος είχε περισσότερα από όσα χρειαζόμασταν, με τον οικοδεσπότη να έχει καλύψει με ευφυΐα κάθε πιθανή ανάγκη: κουζίνα και μπάνιο πλήρως εξοπλισμένα, ψηφιακά άρτιο (φοβερή ταχύτητα το ίντερνετ), είχε τα πάντα και όλα ποιοτικά.
Αν θα το πρότεινα; Θα μπορούσαμε να μείνουμε εκεί ένα μήνα, χωρίς να βγούμε καθόλου! Φοβερό μέρος και για διακοπές και για να εργάζεσαι από απόσταση.
Ο οικοδεσπότης απίστευτος: ευγενικός, κατατοπιστικός, μόνιμα χαμογελαστός, εκεί να εξυπηρετήσει κάθε μας ανάγκη.
Ευχαριστούμε πολύ για όλα, Αλέξανδρε, θα μας ξαναδείς σύντομα!